Ericu950/Stoicheia-meter-silver huggingface dataset:
ηὗδον δὲ πᾶσαι σώμασιν παρειμέναι , αἳ μὲν πρὸς ἐλάτης νῶτ ἐρείσασαι φόβην , αἳ δ ἐν δρυὸς φύλλοισι πρὸς πέδῳ κάρα εἰκῇ βαλοῦσαι σωφρόνως , οὐχ ὡς σὺ φῂς ᾠνωμένας κρατῆρι καὶ λωτοῦ ψόφῳ θηρᾶν καθ ὕλην Κύπριν ἠρημωμένας 0 1 .
ἡ σὴ δὲ μήτηρ ὠλόλυξεν ἐν μέσαις σταθεῖσα βάκχαις , ἐξ ὕπνου κινεῖν δέμας , μυκήμαθ ὡς ἤκουσε κεροφόρων βοῶν .
αἳ δ ἀποβαλοῦσαι θαλερὸν ὀμμάτων ὕπνον ἀνῇξαν ὀρθαί , θαῦμ ἰδεῖν εὐκοσμίας , νέαι παλαιαὶ παρθένοι τ ἔτ ἄζυγες .
καὶ πρῶτα μὲν καθεῖσαν εἰς ὤμους κόμας νεβρίδας τ ἀνεστείλανθ ὅσαισιν ἁμμάτων σύνδεσμ ἐλέλυτο , καὶ καταστίκτους δορὰς ὄφεσι κατεζώσαντο λιχμῶσιν γένυν .
αἳ δ ἀγκάλαισι δορκάδ ἢ σκύμνους λύκων ἀγρίους ἔχουσαι λευκὸν ἐδίδοσαν γάλα , ὅσαις νεοτόκοις μαστὸς ἦν σπαργῶν ἔτι βρέφη λιπούσαις ·
ἐπὶ δ ἔθεντο κισσίνους στεφάνους δρυός τε μίλακός τ ἀνθεσφόρου .
θύρσον δέ τις λαβοῦσ ἔπαισεν ἐς πέτραν , ὅθεν δροσώδης ὕδατος ἐκπηδᾷ νοτίς ·
ἄλλη δὲ νάρθηκ ἐς πέδον καθῆκε γῆς , καὶ τῇδε κρήνην ἐξανῆκ οἴνου θεός ·
ὅσαις δὲ λευκοῦ πώματος πόθος παρῆν , ἄκροισι δακτύλοισι διαμῶσαι χθόνα γάλακτος ἑσμοὺς εἶχον ·
ἐκ δὲ κισσίνων θύρσων γλυκεῖαι μέλιτος ἔσταζον ῥοαί .
ὥστ , εἰ παρῆσθα , τὸν θεὸν τὸν νῦν ψέγεις εὐχαῖσιν ἂν μετῆλθες εἰσιδὼν τάδε .
ξυνήλθομεν δὲ βουκόλοι καὶ ποιμένες , κοινῶν λόγων δώσοντες ἀλλήλοις ἔριν ὡς δεινὰ δρῶσι θαυμάτων τ ἐπάξια ·
καί τις πλάνης κατ ἄστυ καὶ τρίβων λόγων ἔλεξεν εἰς ἅπαντας ·
ὦ σεμνὰς πλάκας ναίοντες ὀρέων , θέλετε θηρασώμεθα Πενθέως Ἀγαύην μητέρ ἐκ βακχευμάτων χάριν τ ἄνακτι θώμεθα ;
εὖ δ ἡμῖν λέγειν ἔδοξε , θάμνων δ ἐλλοχίζομεν φόβαις κρύψαντες αὑτούς ·
αἳ δὲ τὴν τεταγμένην ὥραν ἐκίνουν θύρσον ἐς βακχεύματα , Ἴακχον ἀθρόῳ στόματι τὸν Διὸς γόνον Βρόμιον καλοῦσαι ·
πᾶν δὲ συνεβάκχευ ὄρος καὶ θῆρες , οὐδὲν δ ἦν ἀκίνητον δρόμῳ .
κυρεῖ δ Ἀγαύη πλησίον θρῴσκουσά μου ·
κ ἀγὼ ξεπήδησ ὡς συναρπάσαι θέλων , λόχμην κενώσας ἔνθ ἐκρυπτόμην δέμας .
ἣ δ ἀνεβόησεν ·
ὦ δρομάδες ἐμαὶ κύνες , θηρώμεθ ἀνδρῶν τῶνδ ὕπ ·
ἀλλ ἕπεσθέ μοι , ἕπεσθε θύρσοις διὰ χερῶν ὡπλισμέναι .
ἡμεῖς μὲν οὖν φεύγοντες ἐξηλύξαμεν βακχῶν σπαραγμόν , αἳ δὲ νεμομέναις χλόην μόσχοις ἐπῆλθον χειρὸς ἀσιδήρου μέτα .
καὶ τὴν μὲν ἂν προσεῖδες εὔθηλον πόριν μυκωμένην ἔχουσαν ἐν χεροῖν δίχα , ἄλλαι δὲ δαμάλας διεφόρουν σπαράγμασιν .
εἶδες δ ἂν ἢ πλεύρ ἢ δίχηλον ἔμβασιν ῥιπτόμεν ἄνω τε καὶ κάτω ·
κρεμαστὰ δὲ ἔσταζ ὑπ ἐλάταις ἀναπεφυρμέν αἵματι .
ταῦροι δ ὑβρισταὶ κ ἀς κέρας θυμούμενοι τὸ πρόσθεν ἐσφάλλοντο πρὸς γαῖαν δέμας , μυριάσι χειρῶν ἀγόμενοι νεανίδων .
θᾶσσον δὲ διεφοροῦντο σαρκὸς ἐνδυτὰ ἢ σὲ ξυνάψαι βλέφαρα βασιλείοις κόραις 0 .
χωροῦσι δ ὥστ ὄρνιθες ἀρθεῖσαι δρόμῳ πεδίων ὑποτάσεις , αἳ παρ Ἀσωποῦ ῥοαῖς εὔκαρπον ἐκβάλλουσι Θηβαίων στάχυν ·
ὑσιάς τ Ἐρυθράς θ , αἳ Κιθαιρῶνος λέπας νέρθεν κατῳκήκασιν , ὥστε πολέμιοι , ἐπεσπεσοῦσαι πάντ ἄνω τε καὶ κάτω διέφερον ·
ἥρπαζον μὲν ἐκ δόμων τέκνα ·
ὁπόσα δ ἐπ ὤμοις ἔθεσαν , οὐ δεσμῶν ὕπο προσείχετ οὐ δ ἔπιπτεν ἐς μέλαν πέδον , οὐ χαλκός , οὐ σίδηρος ·
ἐπὶ δὲ βοστρύχοις πῦρ ἔφερον , οὐ δ ἔκαιεν .
οἳ δ ὀργῆς ὕπο ἐς ὅπλ ἐχώρουν φερόμενοι βακχῶν ὕπο ·
οὗπερ τὸ δεινὸν ἦν θέαμ ἰδεῖν , ἄναξ .
τοῖς μὲν γὰρ οὐχ ᾕμασσε λογχωτὸν βέλος , κεῖναι δὲ θύρσους ἐξανιεῖσαι χερῶν ἐτραυμάτιζον κ ἀπενώτιζον φυγῇ γυναῖκες ἄνδρας , οὐκ ἄνευ θεῶν τινος .
πάλιν δ ἐχώρουν ὅθεν ἐκίνησαν πόδα , κρήνας ἐπ αὐτὰς ἃς ἀνῆκ αὐταῖς θεός .
νίψαντο δ αἷμα , σταγόνα δ ἐκ παρηίδων γλώσσῃ δράκοντες ἐξεφαίδρυνον χροός .
τὸν δαίμον οὖν τόνδ ὅστις ἔστ , ὦ δέσποτα , δέχου πόλει τῇδ ·
ὡς τά τ ἄλλ ἐστὶν μέγας , κ ἀκεῖνό φασιν αὐτόν , ὡς ἐγὼ κλύω , τὴν παυσίλυπον ἄμπελον δοῦναι βροτοῖς .
οἴνου δὲ μηκέτ ὄντος οὐκ ἔστιν Κύπρις οὐ δ ἄλλο τερπνὸν οὐδὲν ἀνθρώποις ἔτι 0 .
ταρβῶ μὲν εἰπεῖν τοὺς λόγους ἐλευθέρους πρὸς τὸν τύραννον , ἀλλ ὅμως εἰρήσεται ·
διόνυσος ἥσσων οὐδενὸς θεῶν ἔφυ .
ἤδη τόδ ἐγγὺς ὥστε πῦρ ὑφάπτεται ὕβρισμα βακχῶν , ψόγος ἐς Ἕλληνας μέγας .
ἀλλ οὐκ ὀκνεῖν δεῖ ·
στεῖχ ἐπ Ἠλέκτρας ἰὼν πύλας ·
κέλευε πάντας ἀσπιδηφόρους ἵππων τ ἀπαντᾶν ταχυπόδων ἐπεμβάτας πέλτας θ ὅσοι πάλλουσι καὶ τόξων χερὶ ψάλλουσι νευράς , ὡς ἐπιστρατεύσομεν βάκχαισιν ·
οὐ γὰρ ἀλλ ὑπερβάλλει τάδε , εἰ πρὸς γυναικῶν πεισόμεσθ ἃ πάσχομεν .
πείθῃ μὲν οὐδέν , τῶν ἐμῶν λόγων κλύων , Πενθεῦ ·
κακῶς δὲ πρὸς σέθεν πάσχων ὅμως οὔ φημι χρῆναί σ ὅπλ ἐπαίρεσθαι θεῷ , ἀλλ ἡσυχάζειν ·
βρόμιος οὐκ ἀνέξεται κινοῦντα βάκχας σ εὐίων ὀρῶν ἄπο .
οὐ μὴ φρενώσεις μ , ἀλλὰ δέσμιος φυγὼν σῴσῃ τόδ ;
ἢ σοὶ πάλιν ἀναστρέψω δίκην ;
θύοιμ ἂν αὐτῷ μᾶλλον ἢ θυμούμενος πρὸς κέντρα λακτίζοιμι θνητὸς ὢν θεῷ 0 .
θύσω , φόνον γε θῆλυν , ὥσπερ ἄξιαι , πολὺν ταράξας ἐν Κιθαιρῶνος πτυχαῖς 0 .
φεύξεσθε πάντες ·
καὶ τόδ αἰσχρόν , ἀσπίδας θύρσοισι βακχῶν ἐκτρέπειν χαλκηλάτους ἀπόρῳ γε τῷδε συμπεπλέγμεθα ξένῳ , ὃς οὔ τε πάσχων οὔ τε δρῶν σιγήσεται 0 .
ὦ τᾶν , ἔτ ἔστιν εὖ καταστῆσαι τάδε .
τί δρῶντα 0 ;
δουλεύοντα δουλείαις ἐμαῖς 0 ;
ἐγὼ γυναῖκας δεῦρ ὅπλων ἄξω δίχα .
τόδ ἤδη δόλιον ἔς με μηχανᾷ .
ποῖόν τι , σῷσαί σ εἰ θέλω τέχναις ἐμαῖς 0 ;
ξυνέθεσθε κοινῇ τάδ , ἵνα βακχεύητ ἀεί .
καὶ μὴν ξυνεθέμην  τοῦτό γ ἔστι  τῷ θεῷ .
ἐκφέρετέ μοι δεῦρ ὅπλα , σὺ δὲ παῦσαι λέγων .
ἆ .
βούλῃ σφ ἐν ὄρεσι συγκαθημένας ἰδεῖν 0 ;
μάλιστα , μυρίον γε δοὺς χρυσοῦ σταθμόν 0 .
τί δ εἰς ἔρωτα τοῦδε πέπτωκας μέγαν ;
λυπρῶς νιν εἰσίδοιμ ἂν ἐξῳνωμένας .
ὅμως δ ἴδοις ἂν ἡδέως ἅ σοι πικρά 0 ;
σάφ ἴσθι , σιγῇ γ ὑπ ἐλάταις καθήμενος .
ἀλλ ἐξιχνεύσουσίν σε , κ ἂν ἔλθῃς λάθρᾳ .
ἀλλ ἐμφανῶς ·
καλῶς γὰρ ἐξεῖπας τάδε .
ἄγωμεν οὖν σε κ ἀπιχειρήσεις ὁδῷ ;
ἄγ ὡς τάχιστα , τοῦ χρόνου δέ σοι φθονῶ .
στεῖλαί νυν ἀμφὶ χρωτὶ βυσσίνους πέπλους .
ἐς γυναῖκας ἐξ ἀνδρὸς τελῶ ;
μή σε κτάνωσιν , ἢν ἀνὴρ ὀφθῇς ἐκεῖ .
εὖ γ εἶπας αὖ τόδ ·
ὥς τις εἶ πάλαι σοφός 0 .
διόνυσος ἡμᾶς ἐξεμούσωσεν τάδε .
πῶς οὖν γένοιτ ἂν ἃ σύ με νουθετεῖς καλῶς ;
ἐγὼ στελῶ σε δωμάτων ἔσω μολών .
τίνα στολήν 0 ;
ἦ θῆλυν 0 ;
ἀλλ αἰδώς μ ἔχει .
οὐκέτι θεατὴς μαινάδων πρόθυμος εἶ .
στολὴν δὲ τίνα φῂς ἀμφὶ χρῶτ ἐμὸν βαλεῖν ;
κόμην μὲν ἐπὶ σῷ κρατὶ ταναὸν ἐκτενῶ .
τὸ δεύτερον δὲ σχῆμα τοῦ κόσμου τί μοι 0 ;
πέπλοι ποδήρεις 0 ·
ἐπὶ κάρᾳ δ ἔσται μίτρα .
ἦ καί τι πρὸς τοῖσδ ἄλλο προσθήσεις ἐμοί ;
θύρσον γε χειρὶ καὶ νεβροῦ στικτὸν δέρας 0 .
οὐκ ἂν δυναίμην θῆλυν ἐνδῦναι στολήν .
ἀλλ αἷμα θήσεις συμβαλὼν βάκχαις μάχην .
μολεῖν χρὴ πρῶτον εἰς κατασκοπήν .
σοφώτερον γοῦν ἢ κακοῖς θηρᾶν κακά 0 1 .
καὶ πῶς δι ἄστεως εἶμι Καδμείους λαθών ;
ὁδοὺς ἐρήμους ἴμεν ·
ἐγὼ δ ἡγήσομαι .
πᾶν κρεῖσσον ὥστε μὴ γγελᾶν βάκχας ἐμοί 0 .
ἐλθόντ ἐς οἴκους ἃν δοκῇ βουλεύσομαι .
ἔξεστι ·
πάντῃ τό γ ἐμὸν εὐτρεπὲς πάρα .
ἢ γὰρ ὅπλ ἔχων πορεύσομαι ἢ τοῖσι σοῖσι πείσομαι βουλεύμασιν .
γυναῖκες , ἁνὴρ ἐς βόλον καθίσταται , ἥξει δὲ βάκχας , οὗ θανὼν δώσει δίκην .
διόνυσε , νῦν σὸν ἔργον 0 ·
οὐ γὰρ εἶ πρόσω 0 ·
τεισώμεθ αὐτόν .
πρῶτα δ ἔκστησον φρενῶν , ἐνεὶς ἐλαφρὰν λύσσαν ·
ὡς φρονῶν μὲν εὖ οὐ μὴ θελήσῃ θῆλυν ἐνδῦναι στολήν , ἔξω δ ἐλαύνων τοῦ φρονεῖν ἐνδύσεται .
χρῄζω δέ νιν γέλωτα Θηβαίοις ὀφλεῖν γυναικόμορφον ἀγόμενον δι ἄστεως ἐκ τῶν ἀπειλῶν τῶν πρίν , αἷσι δεινὸς ἦν .
ἀλλ εἶμι κόσμον ὅνπερ εἰς Ἅιδου λαβὼν ἄπεισι μητρὸς ἐκ χεροῖν κατασφαγείς , Πενθεῖ προσάψων ·
γνώσεται δὲ τὸν Διὸς Διόνυσον , ὃς πέφυκεν ἐν τέλει θεός , δεινότατος , ἀνθρώποισι δ ἠπιώτατος 0 .
ἆρ ἐν παννυχίοις χοροῖς θήσω ποτὲ λευκὸν πόδ ἀναβακχεύουσα , δέραν εἰς αἰθέρα δροσερὸν ῥίπτουσ , ὡς νεβρὸς χλοεραῖς ἐμπαί  ζουσα λείμακος ἡδοναῖς , ἡνίκ ἂν φοβερὰν φύγῃ θήραν ἔξω φυλακᾶς εὐπλέκτων ὑπὲρ ἀρκύων , θωΰσσων δὲ κυναγέτας συντείνῃ δράμημα κυνῶν 0 ·
μόχθοις τ ὠκυδρόμοις τ ἀέλ  λαις θρῴσκει πεδίον παραποτάμιον , ἡδομένα βροτῶν ἐρημίαις σκιαρο  κόμοιό τ ἔρνεσιν ὕλας .
τί τὸ σοφόν 0 ;
ἢ τί τὸ κάλλιον παρὰ θεῶν γέρας ἐν βροτοῖς ἢ χεῖρ ὑπὲρ κορυφᾶς τῶν ἐχθρῶν κρείσσω κατέχειν 0 1 ;
ὅ τι καλὸν φίλον ἀεί 0 .
ὁρμᾶται μόλις , ἀλλ ὅμως πιστόν τι τὸ θεῖον σθένος 0 ·
ἀπευθύνει δὲ βροτῶν τούς τ ἀγνωμοσύναν τιμῶν  τας καὶ μὴ τὰ θεῶν αὔξον  τας σὺν μαινομένᾳ δόξᾳ .
κρυπτεύουσι δὲ ποικίλως δαρὸν χρόνου πόδα καὶ θηρῶσιν τὸν ἄσεπτον .
οὐ γὰρ κρεῖσσόν ποτε τῶν νόμων γιγνώσκειν χρὴ καὶ μελετᾶν .
κούφα γὰρ δαπάνα νομί  ζειν ἰσχὺν τόδ ἔχειν , ὅ τι ποτ ἄρα τὸ δαιμόνιον , τό τ ἐν χρόνῳ μακρῷ νόμιμον ἀεὶ φύσει τε πεφυκός 0 .
εὐδαίμων μὲν ὃς ἐκ θαλάσσας ἔφυγε χεῖμα , λιμένα δ ἔκιχεν 0 ·
εὐδαίμων δ ὃς ὕπερθε μόχθων ἐγένεθ 0 ·
ἑτέρᾳ δ ἕτερος ἕτερον ὄλβῳ καὶ δυνάμει παρῆλθεν .
μυρίαι δ ἔτι μυρίοις εἰσὶν ἐλπίδες ·
αἳ μὲν τελευτῶσιν ἐν ὄλβῳ βροτοῖς , αἳ δ ἀπέβησαν ·
τὸ δὲ κατ ἦμαρ ὅτῳ βίοτος εὐδαίμων , μακαρίζω 0 .
σὲ τὸν πρόθυμον ὄνθ ἃ μὴ χρεὼν ὁρᾶν σπεύδοντά τ ἀσπούδαστα , Πενθέα λέγω , ἔξιθι πάροιθε δωμάτων , ὄφθητί μοι , σκευὴν γυναικὸς μαινάδος βάκχης ἔχων , μητρός τε τῆς σῆς καὶ λόχου κατάσκοπος ·
πρέπεις δὲ Κάδμου θυγατέρων μορφὴν μιᾷ .
καὶ μὴν ὁρᾶν μοι δύο μὲν ἡλίους δοκῶ , δισσὰς δὲ Θήβας καὶ πόλισμ ἑπτάστομον ·
καὶ ταῦρος ἡμῖν πρόσθεν ἡγεῖσθαι δοκεῖς καὶ σῷ κέρατα κρατὶ προσπεφυκέναι .
ἀλλ ἦ ποτ ἦσθα θήρ ;
τεταύρωσαι γὰρ οὖν .
ὁ θεὸς ὁμαρτεῖ , πρόσθεν ὢν οὐκ εὐμενής , ἔνσπονδος ἡμῖν ·
νῦν δ ὁρᾷς ἃ χρή σ ὁρᾶν .
τί φαίνομαι δῆτ ;
οὐχὶ τὴν Ἰνοῦς στάσιν ἢ τὴν Ἀγαύης ἑστάναι , μητρός γ ἐμῆς 0 ;
αὐτὰς ἐκείνας εἰσορᾶν δοκῶ σ ὁρῶν .
ἀλλ ἐξ ἕδρας σοι πλόκαμος ἐξέστηχ ὅδε , οὐχ ὡς ἐγώ νιν ὑπὸ μίτρᾳ καθήρμοσα .
ἔνδον προσείων αὐτὸν ἀνασείων τ ἐγὼ καὶ βακχιάζων ἐξ ἕδρας μεθώρμισα .
ἀλλ αὐτὸν ἡμεῖς , οἷς σε θεραπεύειν μέλει , πάλιν καταστελοῦμεν ·
ἀλλ ὄρθου κάρα 0 .
ἰδού , σὺ κόσμει ·
σοὶ γὰρ ἀνακείμεσθα δή .
ζῶναί τέ σοι χαλῶσι κ οὐχ ἑξῆς πέπλων στολίδες ὑπὸ σφυροῖσι τείνουσιν σέθεν 0 .
κ ἀμοὶ δοκοῦσι παρά γε δεξιὸν πόδα ·
τ ἀνθένδε δ ὀρθῶς παρὰ τένοντ ἔχει πέπλος .
ἦ πού με τῶν σῶν πρῶτον ἡγήσῃ φίλων , ὅταν παρὰ λόγον σώφρονας βάκχας ἴδῃς .
πότερα δὲ θύρσον δεξιᾷ λαβὼν χερὶ ἢ τῇδε , βάκχῃ μᾶλλον εἰκασθήσομαι 0 ;
ἐν δεξιᾷ χρὴ χἅμα δεξιῷ ποδὶ αἴρειν νιν ·
αἰνῶ δ ὅτι μεθέστηκας φρενῶν .
ἆρ ἂν δυναίμην τὰς Κιθαιρῶνος πτυχὰς αὐταῖσι βάκχαις τοῖς ἐμοῖς ὤμοις φέρειν ;
δύναι ἄν , εἰ βούλοιο ·
τὰς δὲ πρὶν φρένας οὐκ εἶχες ὑγιεῖς , νῦν δ ἔχεις οἵας σε δεῖ .
μοχλοὺς φέρωμεν ;
ἢ χεροῖν ἀνασπάσω κορυφαῖς ὑποβαλὼν ὦμον ἢ βραχίονα ;
μὴ σύ γε τὰ Νυμφῶν διολέσῃς ἱδρύματα καὶ Πανὸς ἕδρας ἔνθ ἔχει συρίγματα .
οὐ σθένει νικητέον γυναῖκας ·
ἐλάταισιν δ ἐμὸν κρύψω δέμας .
κρύψῃ σὺ κρύψιν ἥν σε κρυφθῆναι χρεών , ἐλθόντα δόλιον μαινάδων κατάσκοπον 0 .
καὶ μὴν δοκῶ σφᾶς ἐν λόχμαις ὄρνιθας ὣς λέκτρων ἔχεσθαι φιλτάτοις ἐν ἕρκεσιν 0 .
οὐκοῦν ἐπ αὐτὸ τοῦτ ἀποστέλλῃ φύλαξ ·
λήψῃ δ ἴσως σφᾶς , ἢν σὺ μὴ ληφθῇς πάρος .
κόμιζε διὰ μέσης με Θηβαίας χθονός ·
μόνος γὰρ αὐτῶν εἰμ ἀνὴρ τολμῶν τόδε .
μόνος σὺ πόλεως τῆσδ ὑπερκάμνεις , μόνος ·
τοιγάρ σ ἀγῶνες ἀναμένουσιν οὓς ἐχρῆν .
ἕπου δέ ·
πομπὸς εἶμ ἐγὼ σωτήριος , κεῖθεν δ ἀπάξει σ ἄλλος 0 .
ἡ τεκοῦσά γε 0 .
ἐπίσημον ὄντα πᾶσιν 0 .
ἐπὶ τόδ ἔρχομαι .
φερόμενος ἥξεις ἁβρότητ ἐμὴν λέγεις .
ἐν χερσὶ μητρός 0 .
καὶ τρυφᾶν μ ἀναγκάσεις .
τρυφάς γε τοιάσδε 0 .
ἀξίων μὲν ἅπτομαι .
δεινὸς σὺ δεινὸς κ ἀπὶ δείν ἔρχῃ πάθη , ὥστ οὐρανῷ στηρίζον εὑρήσεις κλέος .
ἔκτειν , Ἀγαύη , χεῖρας αἵ θ ὁμόσποροι Κάδμου θυγατέρες ·
τὸν νεανίαν ἄγω τόνδ εἰς ἀγῶνα μέγαν , ὁ νικήσων δ ἐγὼ καὶ Βρόμιος ἔσται .
τ ἄλλα δ αὐτὸ σημανεῖ .
ἴτε θοαὶ Λύσσας κύνες ἴτ εἰς ὄρος , θίασον ἔνθ ἔχουσι Κάδμου κόραι , ἀνοιστρήσατέ νιν ἐπὶ τὸν ἐν γυναικομίμῳ στολᾷ λυσσώδη κατάσκοπον μαινάδων .
μάτηρ πρῶτά νιν λευρᾶς ἀπὸ πέτρας ἢ σκόλοπος ὄψεται δοκεύοντα , μαινάσιν δ ἀπύσει ·
τίς ὅδ ὀρειδρόμων μαστὴρ Καδμείων ἐς ὄρος ἐς ὄρος ἔμολ ἔμολεν , ὦ βάκχαι ;
τίς ἄρα νιν ἔτεκεν ;
οὐ γὰρ ἐξ αἵματος γυναικῶν ἔφυ , λεαίνας δέ τινος ὅδ ἢ Γοργόνων Λιβυσσᾶν γένος 0 .
ἴτω δίκα φανερός , ἴτω ξιφηφόρος φονεύουσα λαιμῶν διαμπὰξ τὸν ἄθεον ἄνομον ἄδικον Ἐχίονος γόνον γηγενῆ .
ὃς ἀδίκῳ γνώμᾳ παρανόμῳ τ ὀργᾷ περὶ σὰ Βάκχι , ὄργια ματρός τε σᾶς μανείσᾳ πραπίδι παρακόπῳ τε λήματι στέλλεται , τ ἀνίκατον ὡς κρατήσων βίᾳ , γνωμᾶν σωφρόνα θάνατος ἀπροφάσι  στος ἐς τὰ θεῶν ἔφυ 0 ·
βροτείως τ ἔχειν ἄλυπος βίος 0 .
τὸ σοφὸν οὐ φθονῶ ·
χαίρω θηρεύουσα ·
τὰ δ ἕτερα μεγάλα φανερά τ ·
ὤ , νάει νἐπὶ τὰ καλὰ βίον , ἦμαρ ἐς νύκτα τ εὐ  αγοῦντ εὐσεβεῖν , τὰ δ ἔξω νόμιμα δίκας ἐκβαλόντα τιμᾶν θεούς .
ἴτω δίκα φανερός , ἴτω ξιφηφόρος φονεύουσα λαιμῶν διαμπὰξ τὸν ἄθεον ἄνομον ἄδικον Ἐχίονος τόκον γηγενῆ .
φάνηθι ταῦρος ἢ πολύκρανος ἰδεῖν δράκων ἢ πυριφλέγων ὁρᾶσθαι λέων .
ἴθ , ὦ Βάκχε , θηραγρευτᾷ βακχᾶν γελῶντι προσώπῳ περίβαλε βρόχον θανάσιμον ὑπ ἀγέλαν πεσόν  τι τὰν μαινάδων .
ὦ δῶμ ὃ πρίν ποτ εὐτύχεις ἀν Ἑλλάδα , Σιδωνίου γέροντος , ὃς τὸ γηγενὲς δράκοντος ἔσπειρ Ὄφεος ἐν γαίᾳ θέρος , ὥς σε στενάζω , δοῦλος ὢν μέν , ἀλλ ὅμως .
ἐκ βακχῶν τι μηνύεις νέον ;
πενθεὺς ὄλωλεν , παῖς Ἐχίονος πατρός .
ὦναξ Βρόμιε , θεὸς φαίνῃ μέγας .
ἦ πὶ τοῖς ἐμοῖς χαίρεις κακῶς πράσσουσι δεσπόταις , γύναι ;
εὐάζω ξένα μέλεσι βαρβάροις ·
οὐκέτι γὰρ δεσμῶν ὑπὸ φόβῳ πτήσσω .
θήβας δ ἀνάνδρους ὧδ ἄγεις ὁ Διόνυσος ὁ Διόνυσος , οὐ Θῆβαι κράτος ἔχουσ ἐμόν .
συγγνωστὰ μέν σοι , πλὴν ἐπ ἐξειργασμένοις κακοῖσι χαίρειν , ὦ γυναῖκες , οὐ καλόν 0 .
ἔννεπέ μοι , φράσον , τίνι μόρῳ θνῄσκει ἄδικος ἄδικά τ ἐκπορίζων ἀνήρ ;
ἐπεὶ θεράπνας τῆσδε Θηβαίας χθονὸς λιπόντες ἐξέβημεν Ἀσωποῦ ῥοάς , λέπας Κιθαιρώνειον εἰσεβάλλομεν Πενθεύς τε κ ἀγώ  δεσπότῃ γὰρ εἱπόμην  ξένος θ ὃς ἡμῖν πομπὸς ἦν θεωρίας .
πρῶτον μὲν οὖν ποιηρὸν ἵζομεν νάπος , τά τ ἐκ ποδῶν σιγηλὰ καὶ γλώσσης ἄπο σῴζοντες , ὡς ὁρῷμεν οὐχ ὁρώμενοι .
ἦν δ ἄγκος ἀμφίκρημνον , ὕδασι διάβροχον , πεύκαισι συσκιάζον , ἔνθα μαινάδες καθῆντ ἔχουσαι χεῖρας ἐν τερπνοῖς πόνοις .
αἳ μὲν γὰρ αὐτῶν θύρσον ἐκλελοιπότα κισσῷ κομήτην αὖθις ἐξανέστεφον , αἳ δ , ἐκλιποῦσαι ποικίλ ὡς πῶλοι ζυγά , βακχεῖον ἀντέκλαζον ἀλλήλαις μέλος 0 .
πενθεὺς δ ὁ τλήμων θῆλυν οὐχ ὁρῶν ὄχλον ἔλεξε τοιάδ ·
ὦ ξέν , οὗ μὲν ἕσταμεν , οὐκ ἐξικνοῦμαι μαινάδων ὄσσοις νόθων ·
ὄχθων δ ἔπ , ἀμβὰς ἐς ἐλάτην ὑψαύχενα , ἴδοιμ ἂν ὀρθῶς μαινάδων αἰσχρουργίαν .
τ οὐντεῦθεν ἤδη τοῦ ξένου τὸ θαῦμ ὁρῶ ·
λαβὼν γὰρ ἐλάτης οὐράνιον ἄκρον κλάδον κατῆγεν , ἦγεν , ἦγεν ἐς μέλαν πέδον ·
κυκλοῦτο δ ὥστε τόξον ἢ κυρτὸς τροχὸς τόρνῳ γραφόμενος περιφορὰν ἕλκει δρόμον ·
ὣς κλῶν ὄρειον ὁ ξένος χεροῖν ἄγων ἔκαμπτεν ἐς γῆν , ἔργματ οὐχὶ θνητὰ δρῶν .
πενθέα δ ἱδρύσας ἐλατίνων ὄζων ἔπι , ὀρθὸν μεθίει διὰ χερῶν βλάστημ ἄνω ἀτρέμα , φυλάσσων μὴ ἀναχαιτίσειέ νιν , ὀρθὴ δ ἐς ὀρθὸν αἰθέρ ἐστηρίζετο , ἔχουσα νώτοις δεσπότην ἐφήμενον ·
ὤφθη δὲ μᾶλλον ἢ κατεῖδε μαινάδας .
ὅσον γὰρ οὔπω δῆλος ἦν θάσσων ἄνω , καὶ τὸν ξένον μὲν οὐκέτ εἰσορᾶν παρῆν , ἐκ δ αἰθέρος φωνή τις , ὡς μὲν εἰκάσαι Διόνυσος , ἀνεβόησεν 0 ·
ὦ νεάνιδες , ἄγω τὸν ὑμᾶς κ ἀμὲ τ ἀμά τ ὄργια γέλων τιθέμενον ·
ἀλλὰ τιμωρεῖσθέ νιν .
καὶ ταῦθ ἅμ ἠγόρευε καὶ πρὸς οὐρανὸν καὶ γαῖαν ἐστήριξε φῶς σεμνοῦ πυρός .
σίγησε δ αἰθήρ , σῖγα δ ὕλιμος νάπη φύλλ εἶχε , θηρῶν δ οὐκ ἂν ἤκουσας βοήν .
αἳ δ ὠσὶν ἠχὴν οὐ σαφῶς δεδεγμέναι ἔστησαν ὀρθαὶ καὶ διήνεγκαν κόρας .
ὃ δ αὖθις ἐπεκέλευσεν ·
ὡς δ ἐγνώρισαν σαφῆ κελευσμὸν Βακχίου Κάδμου κόραι , ᾖξαν πελείας ὠκύτητ οὐχ ἥσσονες ποδῶν τρέχουσαι συντόνοις δραμήμασι , μήτηρ Ἀγαύη σύγγονοί θ ὁμόσποροι πᾶσαί τε βάκχαι ·
διὰ δὲ χειμάρρου νάπης ἀγμῶν τ ἐπήδων θεοῦ πνοαῖσιν ἐμμανεῖς .
ὡς δ εἶδον ἐλάτῃ δεσπότην ἐφήμενον , πρῶτον μὲν αὐτοῦ χερμάδας κραταιβόλους ἔρριπτον , ἀντίπυργον ἐπιβᾶσαι πέτραν , ὄζοισί τ ἐλατίνοισιν ἠκοντίζετο .
ἄλλαι δὲ θύρσους ἵεσαν δι αἰθέρος Πενθέως , στόχον δύστηνον ·
ἀλλ οὐκ ἤνυτον .
κρεῖσσον γὰρ ὕψος τῆς προθυμίας ἔχων καθῆσθ ὁ τλήμων , ἀπορίᾳ λελημμένος .
τέλος δὲ δρυΐνους συγκεραυνοῦσαι κλάδους ῥίζας ἀνεσπάρασσον ἀσιδήροις μοχλοῖς .
ἐπεὶ δὲ μόχθων τέρματ οὐκ ἐξήνυτον , ἔλεξ Ἀγαύη ·
φέρε , περιστᾶσαι κύκλῳ πτόρθου λάβεσθε , μαινάδες , τὸν ἀμβάτην θῆρ ὡς ἕλωμεν , μη δ ἀπαγγείλῃ θεοῦ χοροὺς κρυφαίους .
αἳ δὲ μυρίαν χέρα προσέθεσαν ἐλάτῃ κ ἀξανέσπασαν χθονός ·
ὑψοῦ δὲ θάσσων ὑψόθεν χαμαιριφὴς πίπτει πρὸς οὖδας μυρίοις οἰμώγμασιν Πενθεύς ·
κακοῦ γὰρ ἐγγὺς ὢν ἐμάνθανεν .
πρώτη δὲ μήτηρ ἦρξεν ἱερέα φόνου καὶ προσπίτνει νιν ·
ὃ δὲ μίτραν κόμης ἄπο ἔρριψεν , ὥς νιν γνωρίσασα μὴ κτάνοι τλήμων Ἀγαύη , καὶ λέγει , παρηίδος ψαύων ·
ἐγώ τοι , μῆτερ , εἰμί , παῖς σέθεν Πενθεύς , ὃν ἔτεκες ἐν δόμοις Ἐχίονος ·
οἴκτιρε δ ὦ μῆτέρ με , μη δὲ ταῖς ἐμαῖς ἁμαρτίαισι παῖδα σὸν κατακτάνῃς .
ἣ δ ἀφρὸν ἐξιεῖσα καὶ διαστρόφους κόρας ἑλίσσουσ , οὐ φρονοῦσ ἃ χρὴ φρονεῖν , ἐκ Βακχίου κατείχετ , οὐ δ ἔπειθέ νιν .
λαβοῦσα δ ὠλένης ἀριστερὰν χέρα , πλευραῖσιν ἀντιβᾶσα τοῦ δυσδαίμονος ἀπεσπάραξεν ὦμον , οὐχ ὑπὸ σθένους , ἀλλ ὁ θεὸς εὐμάρειαν ἐπεδίδου χεροῖν ·
ἰνὼ δὲ τ ἀπὶ θάτερ ἐξειργάζετο , ῥηγνῦσα σάρκας , Αὐτονόη τ ὄχλος τε πᾶς ἐπεῖχε βακχῶν ·
ἦν δὲ πᾶσ ὁμοῦ βοή , ὃ μὲν στενάζων ὅσον ἐτύγχαν ἐμπνέων , αἳ δ ἠλάλαζον 0 .
ἔφερε δ ἣ μὲν ὠλένην , ἣ δ ἴχνος αὐταῖς ἀρβύλαις 0 ·
γυμνοῦντο δὲ πλευραὶ σπαραγμοῖς ·
πᾶσα δ ᾑματωμένη χεῖρας διεσφαίριζε σάρκα Πενθέως .
κεῖται δὲ χωρὶς σῶμα , τὸ μὲν ὑπὸ στύφλοις πέτραις , τὸ δ ὕλης ἐν βαθυξύλῳ φόβῃ , οὐ ῥᾴδιον ζήτημα 0 ·
κρᾶτα δ ἄθλιον , ὅπερ λαβοῦσα τυγχάνει μήτηρ χεροῖν , πήξασ ἐπ ἄκρον θύρσον ὡς ὀρεστέρου φέρει λέοντος διὰ Κιθαιρῶνος μέσου , λιποῦσ ἀδελφὰς ἐν χοροῖσι μαινάδων 0 .
χωρεῖ δὲ θήρᾳ δυσπότμῳ γαυρουμένη τειχέων ἔσω τῶνδ , ἀνακαλοῦσα Βάκχιον τὸν ξυγκύναγον , τὸν ξυνεργάτην ἄγρας , τὸν καλλίνικον , ᾧ δάκρυα νικηφορεῖ .
ἐγὼ μὲν οὖν τῇδ ἐκποδὼν τῇ ξυμφορᾷ ἄπειμ , Ἀγαύην πρὶν μολεῖν πρὸς δώματα .
τὸ σωφρονεῖν δὲ καὶ σέβειν τὰ τῶν θεῶν κάλλιστον 0 ·
οἶμαι δ αὐτὸ καὶ σοφώτατον θνητοῖσιν εἶναι κτῆμα τοῖσι χρωμένοις .
ἀναχορεύσωμεν Βάκχιον , ἀναβοάσωμεν ξυμφορὰν τὰν τοῦ δράκοντος Πενθέος ἐκγενέτα ·
ὃς τὰν θηλυγενῆ στολὰν νάρθηκά τε , πιστὸν Ἅιδαν , ἔλαβεν εὔθυρσον , ταῦρον προηγητῆρα συμφορᾶς ἔχων .
βάκχαι Καδμεῖαι , τὸν καλλίνικον κλεινὸν ἐξεπράξατε ἐς στόνον , ἐς δάκρυα .
καλὸς ἀγών , χέρ αἵματι στάζουσαν περιβαλεῖν τέκνου 0 .
ἀλλ , εἰσορῶ γὰρ ἐς δόμους ὁρμωμένην Πενθέως Ἀγαύην μητέρ ἐν διαστρόφοις ὄσσοις , δέχεσθε κῶμον εὐίου θεοῦ .
ἀσιάδες βάκχαι  τί μ ὀροθύνεις , ὤ ;
φέρομεν ἐξ ὀρέων ἕλικα νεότομον ἐπὶ μέλαθρα , μακάριον θήραν .
ὁρῶ καί σε δέξομαι σύγκωμον .
ἔμαρψα τόνδ ἄνευ βρόχων λέοντος ἀγροτέρου νέον ἶνιν ·
ὡς ὁρᾶν πάρα 0 .
πόθεν ἐρημίας ;
κιθαιρὼν Κιθαιρών 0 ;
κατεφόνευσέ νιν .
πρῶτον ἐμὸν τὸ γέρας 0 .
μάκαιρ Ἀγαύη κλῃζόμεθ ἐν θιάσοις .
τίς ἄλλα 0 ;
τὰ Κάδμου τί Κάδμου 0 ;
γένεθλα μετ ἐμὲ μετ ἐμὲ τοῦδ ἔθιγε θηρός ·
εὐτυχής γ ἅδ ἄγρα 0 .
μέτεχέ νυν θοίνας .
μετέχω , τλᾶμον ;
νέος ὁ μόσχος ἄρ  τι γένυν ὑπὸ κόρυθ ἁπαλότριχα κατάκομον θάλλει .
πρέπει γ ὥστε θὴρ ἄγραυλος φόβῃ .
ὁ Βάκχιος κυναγέτας σοφὸς σοφῶς ἀνέπηλ ἐπὶ θῆρα τόνδε μαινάδας .
ὁ γὰρ ἄναξ ἀγρεύς 0 .
ἐπαινεῖς ;
ἐπαινῶ .
τάχα δὲ Καδμεῖοι καὶ παῖς γε Πενθεὺς ματέρ ἐπαινέσεται , λαβοῦσαν ἄγραν τάνδε λεοντοφυῆ .
περισσάν 0 .
περισσῶς 0 .
ἀγάλλῃ 0 ;
γέγηθα , μεγάλα μεγάλα καὶ φανερὰ τᾷδ ἄγρᾳ κατειργασμένα .
δεῖξόν νυν , ὦ τάλαινα , σὴν νικηφόρον ἀστοῖσιν ἄγραν ἣν φέρουσ ἐλήλυθας .
ὦ καλλίπυργον ἄστυ Θηβαίας χθονὸς ναίοντες , ἔλθεθ ὡς ἴδητε τήνδ ἄγραν , Κάδμου θυγατέρες θηρὸς ἣν ἠγρεύσαμεν , οὐκ ἀγκυλητοῖς Θεσσαλῶν στοχάσμασιν , οὐ δικτύοισιν , ἀλλὰ λευκοπήχεσι χειρῶν ἀκμαῖσιν .
κ ᾆτα κομπάζειν χρεὼν καὶ λογχοποιῶν ὄργανα κτᾶσθαι μάτην 0 ;
ἡμεῖς δέ γ αὐτῇ χειρὶ τόνδε θ εἵλομεν , χωρίς τε θηρὸς ἄρθρα διεφορήσαμεν .
ποῦ μοι πατὴρ ὁ πρέσβυς 0 ;
ἐλθέτω πέλας .
πενθεύς τ ἐμὸς παῖς ποῦ στιν ;
αἰρέσθω λαβὼν πηκτῶν πρὸς οἴκους κλιμάκων προσαμβάσεις , ὡς πασσαλεύσῃ κρᾶτα τριγλύφοις τόδε λέοντος ὃν πάρειμι θηράσασ ἐγώ .
ἕπεσθέ μοι φέροντες ἄθλιον βάρος Πενθέως , ἕπεσθε , πρόσπολοι , δόμων πάρος , οὗ σῶμα μοχθῶν μυρίοις ζητήμασιν φέρω τόδ , εὑρὼν ἐν Κιθαιρῶνος πτυχαῖς διασπαρακτόν , κ οὐδὲν ἐν τ αὐτῷ πέδῳ λαβών , ἐν ὕλῃ κείμενον δυσευρέτῳ .
ἤκουσα γάρ του θυγατέρων τολμήματα , ἤδη κατ ἄστυ τειχέων ἔσω βεβὼς σὺν τῷ γέροντι Τειρεσίᾳ Βακχῶν πάρα ·
πάλιν δὲ κάμψας εἰς ὄρος κομίζομαι τὸν κατθανόντα παῖδα Μαινάδων ὕπο .
καὶ τὴν μὲν Ἀκτέων Ἀρισταίῳ ποτὲ τεκοῦσαν εἶδον Αὐτονόην Ἰνώ θ ἅμα ἔτ ἀμφὶ δρυμοὺς οἰστροπλῆγας ἀθλίας , τὴν δ εἶπέ τίς μοι δεῦρο βακχείῳ ποδὶ στείχειν Ἀγαύην , οὐ δ ἄκραντ ἠκούσαμεν ·
λεύσσω γὰρ αὐτήν , ὄψιν οὐκ εὐδαίμονα .
πάτερ , μέγιστον κομπάσαι πάρεστί σοι , πάντων ἀρίστας θυγατέρας σπεῖραι μακρῷ θνητῶν ·
ἁπάσας εἶπον , ἐξόχως δ ἐμέ , ἣ τὰς παρ ἱστοῖς ἐκλιποῦσα κερκίδας ἐς μείζον ἥκω , θῆρας ἀγρεύειν χεροῖν .
φέρω δ ἐν ὠλέναισιν , ὡς ὁρᾷς , τάδε λαβοῦσα τ ἀριστεῖα , σοῖσι πρὸς δόμοις ὡς ἀγκρεμασθῇ ·
σὺ δέ , πάτερ , δέξαι χεροῖν ·
γαυρούμενος δὲ τοῖς ἐμοῖς ἀγρεύμασιν κάλει φίλους ἐς δαῖτα ·
μακάριος γὰρ εἶ , μακάριος , ἡμῶν τοιάδ ἐξειργασμένων .
ὦ πένθος οὐ μετρητὸν οὐ δ οἷόν τ ἰδεῖν , φόνον ταλαίναις χερσὶν ἐξειργασμένων 0 .
καλὸν τὸ θῦμα καταβαλοῦσα δαίμοσιν ἐπὶ δαῖτα Θήβας τάσδε κ ἀμὲ παρακαλεῖς .
οἴμοι κακῶν μὲν πρῶτα σῶν , ἔπειτ ἐμῶν 0 ·
ὡς ὁ θεὸς ἡμᾶς ἐνδίκως μέν , ἀλλ ἄγαν , Βρόμιος ἄναξ ἀπώλεσ οἰκεῖος γεγώς 0 .
ὡς δύσκολον τὸ γῆρας ἀνθρώποις ἔφυ ἔν τ ὄμμασι σκυθρωπόν .
εἴθε παῖς ἐμὸς εὔθηρος εἴη , μητρὸς εἰκασθεὶς τρόποις , ὅτ ἐν νεανίαισι Θηβαίοις ἅμα θηρῶν ὀριγνῷτ ·
ἀλλὰ θεομαχεῖν μόνον οἷός τ ἐκεῖνος 0 .
νουθετητέος , πάτερ , σοὐστίν 0 .
τίς αὐτὸν δεῦρ ἂν ὄψιν εἰς ἐμὴν καλέσειεν , ὡς ἴδῃ με τὴν εὐδαίμονα ;
φρονήσασαι μὲν οἷ ἐδράσατε ἀλγήσετ ἄλγος δεινόν ·
εἰ δὲ διὰ τέλους ἐν τῷδ ἀεὶ μενεῖτ ἐν ᾧ καθέστατε , οὐκ εὐτυχοῦσαι δόξετ οὐχὶ δυστυχεῖν 0 .
τί δ οὐ καλῶς τῶνδ ἢ τί λυπηρῶς ἔχει ;
πρῶτον μὲν ἐς τόνδ αἰθέρ ὄμμα σὸν μέθες .
τί μοι τόνδ ἐξυπεῖπας εἰσορᾶν ;
ἔθ αὑτὸς ἤ σοι μεταβολὰς ἔχειν δοκεῖ ;
λαμπρότερος ἢ πρὶν καὶ διειπετέστερος 0 .
τὸ δὲ πτοηθὲν τόδ ἔτι σῇ ψυχῇ πάρα ;
οὐκ οἶδα τ οὔπος τοῦτο .
γίγνομαι δέ πως ἔννους , μετασταθεῖσα τῶν πάρος φρενῶν .
κλύοις ἂν οὖν τι κ ἀποκρίναι ἂν σαφῶς ;
ὡς ἐκλέλησμαί γ ἃ πάρος εἴπομεν , πάτερ .
ἐς ποῖον ἦλθες οἶκον ὑμεναίων μέτα ;
σπαρτῷ μ ἔδωκας , ὡς λέγουσ , Ἐχίονι .
τίς οὖν ἐν οἴκοις παῖς ἐγένετο σῷ πόσει ;
πενθεύς , ἐμῇ τε καὶ πατρὸς κοινωνίᾳ 0 .
τίνος πρόσωπον δῆτ ἐν ἀγκάλαις ἔχεις ;
λέοντος , ὥς γ ἔφασκον αἱ θηρώμεναι .
σκέψαι νυν ὀρθῶς ·
βραχὺς ὁ μόχθος εἰσιδεῖν 0 .
ἔα , τί λεύσσω ;
τί φέρομαι τόδ ἐν χεροῖν ;
ἄθρησον αὐτὸ καὶ σαφέστερον μάθε .
ὁρῶ μέγιστον ἄλγος ἡ τάλαιν ἐγώ 0 .
μῶν σοι λέοντι φαίνεται προσεικέναι ;
οὔκ , ἀλλὰ Πενθέως ἡ τάλαιν ἔχω κάρα 0 .
ᾠμωγμένον γε πρόσθεν ἢ σὲ γνωρίσαι 0 .
τίς ἔκτανέν νιν ;
πῶς ἐμὰς ἦλθεν χέρας ;
δύστην ἀλήθει , ὡς ἐν οὐ καιρῷ πάρει .
λέγ , ὡς τὸ μέλλον καρδία πήδημ ἔχει .
σύ νιν κατέκτας καὶ κασίγνηται σέθεν .
ποῦ δ ὤλετ 0 ;
ἦ κατ οἶκον 0 ;
ἢ ποίοις τόποις 0 ;
οὗπερ πρὶν Ἀκτέωνα διέλαχον κύνες .
τί δ ἐς Κιθαιρῶν ἦλθε δυσδαίμων ὅδε ;
ἐκερτόμει θεὸν σάς τε βακχείας μολών .
ἡμεῖς δ ἐκεῖσε τίνι τρόπῳ κατήραμεν ;
ἐμάνητε , πᾶσά τ ἐξεβακχεύθη πόλις .
διόνυσος ἡμᾶς ὤλεσ , ἄρτι μανθάνω .
ὕβριν γ ὑβρισθείς ·
θεὸν γὰρ οὐχ ἡγεῖσθέ νιν .
τὸ φίλτατον δὲ σῶμα ποῦ παιδός , πάτερ 0 ;
ἐγὼ μόλις τόδ ἐξερευνήσας φέρω .
ἦ πᾶν ἐν ἄρθροις συγκεκλῃμένον καλῶς 0 ;
πενθεῖ δὲ τί μέρος ἀφροσύνης προσῆκ ἐμῆς ;
ὑμῖν ἐγένεθ ὅμοιος , οὐ σέβων θεόν 0 .
τοιγὰρ συνῆψε πάντας ἐς μίαν βλάβην , ὑμᾶς τε τόνδε θ , ὥστε διολέσαι δόμους κ ἄμ , ὅστις ἄτεκνος ἀρσένων παίδων γεγὼς τῆς σῆς τόδ ἔρνος , ὦ τάλαινα , νηδύος αἴσχιστα καὶ κάκιστα κατθανόνθ ὁρῶ , ᾧ δῶμ ἀνέβλεφ  ὃς συνεῖχες , ὦ τέκνον , τ οὐμὸν μέλαθρον , παιδὸς ἐξ ἐμῆς γεγώς , πόλει τε τάρβος ἦσθα ·
τὸν γέροντα δὲ οὐδεὶς ὑβρίζειν ἤθελ εἰσορῶν τὸ σὸν κάρα 0 ·
δίκην γὰρ ἀξίαν ἐλάμβανες .
νῦν δ ἐκ δόμων ἄτιμος ἐκβεβλήσομαι ὁ Κάδμος ὁ μέγας , ὃς τὸ Θηβαίων γένος ἔσπειρα κ ἀξήμησα κάλλιστον θέρος .
ὦ φίλτατ ἀνδρῶν  καὶ γὰρ οὐκέτ ὢν ὅμως τῶν φιλτάτων ἔμοιγ ἀριθμήσῃ , τέκνον  οὐκέτι γενείου τοῦδε θιγγάνων χερί , τὸν μητρὸς αὐδῶν πατέρα προσπτύξῃ , τέκνον , λέγων ·
τίς ἀδικεῖ , τίς σ ἀτιμάζει , γέρον ;
τίς σὴν ταράσσει καρδίαν λυπηρὸς ὤν ;
λέγ , ὡς κολάζω τὸν ἀδικοῦντά σ , ὦ πάτερ .
νῦν δ ἄθλιος μέν εἰμ ἐγώ , τλήμων δὲ σύ 0 .
οἰκτρὰ δὲ μήτηρ , τλήμονες δὲ σύγγονοι 0 1 .
εἰ δ ἔστιν ὅστις δαιμόνων ὑπερφρονεῖ , ἐς τοῦδ ἀθρήσας θάνατον ἡγείσθω θεούς .
τὸ μὲν σὸν ἀλγῶ , Κάδμε ·
σὸς δ ἔχει δίκην παῖς παιδὸς ἀξίαν μέν , ἀλγεινὴν δὲ σοί .
ὦ πάτερ , ὁρᾷς γὰρ τ ἄμ ὅσῳ μετεστράφη δράκων γενήσῃ μεταβαλών , δάμαρ τε σὴ ἐκθηριωθεῖσ ὄφεος ἀλλάξει τύπον , ἣν Ἄρεος ἔσχες Ἁρμονίαν θνητὸς γεγώς .
ὄχον δὲ μόσχων , χρησμὸς ὡς λέγει Διός , ἐλᾷς μετ ἀλόχου , βαρβάρων ἡγούμενος 0 .
πολλὰς δὲ πέρσεις ἀναρίθμῳ στρατεύματι πόλεις 0 ·
ὅταν δὲ Λοξίου χρηστήριον διαρπάσωσι , νόστον ἄθλιον πάλιν σχήσουσι ·
σὲ δ Ἄρης Ἁρμονίαν τε ῥύσεται μακάρων τ ἐς αἶαν σὸν καθιδρύσει βίον .
ταῦτ οὐχὶ θνητοῦ πατρὸς ἐκγεγὼς λέγω Διόνυσος , ἀλλὰ Ζηνός 0 ·
εἰ δὲ σωφρονεῖν ἔγνωθ , ὅτ οὐκ ἠθέλετε , τὸν Διὸς γόνον εὐδαιμονεῖτ ἂν σύμμαχον κεκτημένοι .
διόνυσε , λισσόμεσθά σ , ἠδικήκαμεν .
ὄψ ἐμάθεθ ἡμᾶς , ὅτε δὲ χρῆν , οὐκ ᾔδετε .
ἐγνώκαμεν ταῦτ ·
ἀλλ ἐπεξέρχῃ λίαν .
καὶ γὰρ πρὸς ὑμῶν θεὸς γεγὼς ὑβριζόμην .
ὀργὰς πρέπει θεοὺς οὐχ ὁμοιοῦσθαι βροτοῖς .
πάλαι τάδε Ζεὺς οὑμὸς ἐπένευσεν πατήρ .
αἰαῖ , δέδοκται , πρέσβυ , τλήμονες φυγαί 0 .
τί δῆτα μέλλεθ ἅπερ ἀναγκαίως ἔχει ;
ὦ τέκνον , ὡς ἐς δεινὸν ἤλθομεν κακὸν πάντες , σύ θ ἡ τάλαινα σύγγονοί τε σαί , ἐγώ θ ὁ τλήμων 0 ·
βαρβάρους ἀφίξομαι γέρων μέτοικος ·
ἔτι δέ μοι τὸ θέσφατον ἐς Ἑλλάδ ἀγαγεῖν μιγάδα βάρβαρον στρατόν 0 .
καὶ τὴν Ἄρεως παῖδ Ἁρμονίαν , δάμαρτ ἐμήν , δράκων δρακαίνης φύσιν ἔχουσαν ἀγρίαν ἄξω πὶ βωμοὺς καὶ τάφους Ἑλληνικούς , ἡγούμενος λόγχαισιν ·
οὐ δὲ παύσομαι κακῶν ὁ τλήμων , οὐ δὲ τὸν καταιβάτην Ἀχέροντα πλεύσας ἥσυχος γενήσομαι .
ὦ πάτερ , ἐγὼ δὲ σοῦ στερεῖσα φεύξομαι .
τί μ ἀμφιβάλλεις χερσίν , ὦ τάλαινα παῖ , ὄρνις ὅπως κηφῆνα πολιόχρων κύκνος ;